Document ID: 32003R2271

Uredba Komisije (ES) št. 2271/2003
z dne 22. decembra 2003
o odprtju tarifne kvote za leto 2004 za uvoz v Evropsko skupnost nekaterih proizvodov s poreklom iz Romunije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov [1] in zlasti člena 7(2) Uredbe,
ob upoštevanju Sklepa Sveta 98/626/ES z dne 5. oktobra 1998 o sklenitvi Protokola za prilagoditev trgovinskih vidikov Evropskega sporazuma med Evropskimi skupnostmi in njihovimi državami članicami na eni strani ter Romunijo na drugi strani, da se upošteva pristop Republike Avstrije, Republike Finske in Kraljevine Švedske k Evropski uniji ter rezultati urugvajskega kroga kmetijskih pogajanj, vključno z izboljšavami obstoječega preferencialnega režima [2] in zlasti člena 2(1) Sklepa,
ob upoštevanju naslednjega:
(1) Protokol št. 3 o trgovini s predelanimi kmetijskimi proizvodi k Evropskemu sporazumu z Romunijo, kakor je bil spremenjen s Protokolom za prilagoditev tega Sporazuma, predvideva dodelitev letnih tarifnih kvot za uvoz proizvodov s poreklom iz Romunije. Te kvote je treba odpreti za leto 2004.
(2) Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [3] določa pravila za upravljanje tarifnih kvot. Primerno je določiti, da se tarifne kvote, odprte s to uredbo, upravljajo v skladu s temi pravili.
(3) Ukrepi, predvideni s to uredbo, so v skladu z mnenjem Upravljalnega odbora za horizontalna vprašanja o trgovini s predelanimi kmetijskimi proizvodi, ki niso navedeni v Prilogi I -
SPREJELA NASLEDNJO UREDBO:
Člen 1
Letne kvote za proizvode s poreklom iz Romunije, navedene v prilogi, se odprejo za obdobje od 1. januarja 2004 do 31. decembra 2004 po tam navedenih pogojih.
Člen 2
Tarifne kvote Skupnosti iz člena 1 upravlja Komisija v skladu s členi 308a, 308b in 308c Uredbe (EGS) št. 2454/93.
Člen 3
Ta uredba začne veljati tretji dan po objavi v Uradnem listu Evropske unije.
Uporablja se od 1. januarja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 2003

Labels: 3
17
18
6